"Võit on võit, kuigi üsna tobe on edestada teist tiimi üle kaheksa kuu kestnud võistlussarjas vaid ühe punktiga", kommenteeris "PokerNews"-i kapten Hannes "maheaatom" Namsing 4216:4215 saadud ülinappi võitu. "Wismari72o" meestest leidis Sten Kramer, et süüdistada pole kedagi peale iseenda ega väljendanud seejuures erilist pettumust. "RaViRa" mängijad jäid saavutatud kolmanda kohaga samuti üsna rahule, kuigi ei eitanud, et loodeti viiski väikesele imele. Aasta arvestuses mullikohale jäänud naised olid samuti väga õnnelikud, kiljudes vaimustunult, kui nende liidrite hulka kuuluv Katri Käsper oma turniiri võitis ja sellega "Raising Mamas" tiimile eilsel turniiril napimast napima kolmanda koha kindlustas.